tomron87/hebrew-wikipedia-sentences-corpus huggingface dataset:
היתרונות של הליים הפרסי בחקלאות המסחרית בהשוואה לקי ליים הם: הליים הפרסי הוא חסר גרעינים, יש לו כושר עמידות לתנאי אקלים שונים ולתנאי גידול שונים, יש קוצים מעטים על העץ וחיי המדף של הפרי ארוכים יותר.
הוא פחות חמוץ מהקי ליים, אין לו מרירות כמו הקי ליים ונותן טעם מיוחד וארומטי לאוכל ובפרט לסלט ולמאכלים אשר לא דורשים בישול.
גידול ליים הפרסי בפלורידה החל בעקבות הרס של מטעי עצי הקי ליים על ידי הוריקן שהתרחש באזור בשנת 1926, אך בשנת 1992 נהרסו מטעי עצי הליים הפרסי על ידי הוריקן אנדרו.
כמות גדולה של ליים פרסי גדלה ומיובאת ממקסיקו לשווקים אמריקאים, אירופאים ואסיאתיים.
עץ ליים האצבעות (שם מדעי: Citrus australasica), ידוע גם כליים קוויאר וכפינגר ליים (Finger Lime), הוא עץ קטן הגדל בעיקר באזור גבול החוף של קווינסלנד וניו סאות' ויילס, אוסטרליה.
העלים שלו באורך 1–6 ס"מ וברוחב של 3–25 מ"מ, העלים חלקים עם קצה קטום ומחורץ לכיוון הקודקוד.
הפרחים של העץ הם לבנים עם עלי כותרת באורך 6–9 מ"מ.
הפרי של העץ הוא גלילי, באורך 4–8 ס"מ, לפעמים הפרי מעט עקום, כיום קיימים מספר סוגים של הפרי בצבעים שונים כמו: ורוד וירוק.
ליים האצבעות הפך לפופולרי בשל ייחוסו כאוכל גורמה מסוג בושפוד (אוכל המיוחס באופן מסורתי לילידים אוסטרלים ומשמש כיום כאוכל מסורתי של האוכלוסייה האוסטרלית).
הכינוי "ליים קוויאר" נבע מהדימוי של בקבוקוני המיץ העגולים של פרי ליים האצבעות לקוויאר.
ניתן להשתמש בבקבוקוני המיץ לקישוט, לתיבול סלט ולהוספה למתכונים שונים.
בקבוקוני המיץ הם רעננים ונותנים טעם חמצמץ כאשר לועסים אותם.
המיץ שבבקבוקונים דומה לטעם של ליים רגיל.
אפשר להשתמש בליים האצבעות להכנת ריבה וחמוצים.
אפשר להשתמש בקליפת הפרי של ליים האצבעות כתבלין.
אפשר למצוא את פרי ליים האצבעות במספר רחב של צבעים: ירוק, צהוב, כתום, אדום, סגול, שחור וחום.
לעץ ליים האצבעות יש את המספר הגדול ביותר של צבעים בין כל עצי הליים.
ב-1990 החל שימוש מסחרי בפרי ליים האצבעות להכנת ריבות.
החלו לגדל לראשונה את עצי ליים האצבעות באופן מסחרי באוסטרליה, בעקבות ביקוש גדול של הפרי.
ישנם מספר מזיקים ומחלות אשר מזיקים לעץ ליים האצבעות, כמו: צרעת העפצים, זחלים ו-Dieback (מצב בו ענף צעיר שנגזם בנקודה מסוימת, קטע נוסף מנקודת החיתוך לכיוון הגזע יתייבש וימות זמן קצר לאחר ביצוע החיתוך).
ד"ר אנדרו ג'סופ, אשר ערך מחקר על זבוב הפירות, הגיע למסקנה שלא קיימת סכנה שזבוב הפירות יפגע בפרי ליים האצבעות.
ליימן הול היה רופא, כומר, ומדינאי, היה מחותמי הכרזת העצמאות של ארצות הברית כנציג של ג'ורג'יה.
מחוז הול נקרא על שמו.
ליימן הול נולד לג'ון ומרי הול, בוולינגפורד שבמושבת קונטיקט.
הול סיים את לימודיו באוניברסיטת ייל בשנת 1747, מסורת שאחיו הצעירים המשיכו.
בשנת 1749, הוא קיבל משרת כמורה בקהילת סטארטפילד (כיום ברידג'פורט).
כניסתו לתפקיד לוותה בסערה, ב-1751, הוא פוטר לאחר שהוטל דופי באופיו המוסרי, אשר, על פי אחת מהביוגרפיות, "נתמכה על ידי הוכחה וגם על ידי הודאתו שלו".
הוא המשיך להטיף שנתיים נוספות, בתור ממלא מקום, ובמקביל למד רפואה ולימד בבית ספר.
ב-1752 נשא לאישה את אביגיל בור מפירפילד, קונטיקט, אך היא נפטרה בשנה שלאחר מכן.
ב-1757 הוא נישא בשנית למרי אוסבורן.
הול התחיל לעבוד בתור רופא לאחר שעברו לדורצ'סטר שבדרום קרוליינה, על יד צ'ארלסטון, עיירה שנוסדה כמה שנים לפני כן על ידי מהגרים תומכי הקונגרס, שהיגרו מדורצ'סטר שבמסצ'וסטס עשרות שנים קודם לכן.
כאשר המתיישבים עברו למחוז מידוויי (כיום מחוז ליברטי) שבג'ורג'יה, הול עבר יחד איתם.
הוא הפך במהרה לאחד מהאזרחים המובילים בעיירה החדשה שהוקמה שם, סונברי.
סונברי בערב המהפכה האמריקנית, הייתה לחממה של רגשות קיצונים שהתהוו בעיקר סביב הלויאליסטים (תומכי הבריטים).
אף על פי שלג'ורג'יה לא היה בתחילה ייצוג בקונגרס הקונטיננטלי הראשון, בזכות השפעתו של הול, הקהילה שוכנעה לשלוח נציג- הול עצמו - לפילדלפיה שבפנסילבניה, לקונגרס הקונטיננטלי השני.
הוא קיבל מושב בקונגרס ב-1775, והיה אחד משלושת הנציגים של ג'ורג'יה שחתמו על מגילת העצמאות.
בינואר 1779, סונברי נשרפה על ידי הבריטים.
משפחתו של הול הצלחה להימלט לצפון, שם נשארו עד לפינוי הבריטי ב-1782. הול חזר לג'ורג'יה, והתיישב בסוואנה.
בינואר 1783, הוא נבחר למושלה של המדינה, תפקיד שבו החזיק למשך שנה אחת.
בזמן כהונתו, הול תמך בסיבסוד הלימודים באוניברסיטה של המדינה, מתוך אמונה כי החינוך, חינוך דתי במיוחד, יביא לאוכלוסייה מהוגנת יותר.
מאמציו הובילו לסיבסוד אוניברסיטת ג'ורג'יה ב-1785. בתום כהונתו כמושל, הוא חזר לעיסוקו ברפואה.
ב-1790, עבר הול לחווה במחוז בורק, בג'ורג'יה, על גבול קרוליינה, שם הוא נפטר ב-19 באוקטובר בגיל 66. אלמנתו של הול, מרי אוסבורן, נפטרה אחריו בנובמבר 1793.
ליימן הול הונצח בג'ורג'יה, שם אחד המחוזות על שמו, ובקונטיקט, מדינת המקור שלו, העיירה וולינגפורד כיבדה אותו במתן שמו לבית הספר התיכון שלה.
בתי ספר יסודיים במחוזות ליברטי והול, שבג'ורג'יה, נקראים גם כן על שמו.
אנדרטת החותמים, אובליסק גרניט מול בית המשפט באוגוסטה, ג'ורג'יה, מנציחה את הול ואת שני החותמים האחרים מג'ורג'יה שחתמו על מגילת העצמאות.
עצמותיו נקברו שם לאחר שהועברו מהקבר המקורי בחווה שלו במחוז בורק.
ליים קווט , הוא הכלאה בין קי ליים וקומקוואט עגול.
בישראל הוא מכונה לעיתים גם לימון ננסי או לימון סיני, אם כי אלו שמות עממיים המתייחסים גם לעצי הדר קטנים נוספים שאינם בהכרח ליים קווט.
ההכלאה נוצרה בשנת 1909 על ידי ד"ר ולטר טניסון סווינגל .
מן ההכלאה מתקבל עץ קטן מניב פרי ננסי דמוי לימון.
הפרי מבשיל כל החורף והוא חמוץ, עסיסי ודל גרעינים.
עלול למות מחוסר או עודף מים ויגיב גם לחוסר ברזל או רמה גבוהה של גיר בקרקע.
זהו עץ קטן הגדל בצורת שיח צפופה ומבוקרת.
עליו בעלי מראה אופייני להדרים.
הליים קווט מניב שפע של פירות גם בגיל צעיר.
הפירות קטנים, אובליים, בצבע צהוב-ירקרק, וכוללים זרעים (גלעינים).
לקליפת הפרי טעם מתקתק, בעוד שהציפה חמוצה-מתוקה ובעלת טעם הדומה לזה של ליים.
ניתן לאכול את הפרי בשלמותו, או להשתמש במיץ ובקליפה לתיבול משקאות ותבשילים.
הפרי עשיר בוויטמין C ובעל חומציות גבוהה.
כיום הצמח מגודל ביפן, ישראל, ספרד, מלזיה, דרום אפריקה, הממלכה המאוחדת ובארצות הברית – בקליפורניה, אריזונה, פלורידה וטקסס.
את הפרי ניתן למצוא בכמויות קטנות בחודשי הסתיו והחורף בארצות הברית, הודו ויפן.
ניתן לגדל ליים קווט בתוך הבית או מחוצה לו, כל עוד הטמפרטורה נשמרת בתחום שבין העצים קטנים יחסית וניתנים לשתילה בעציצים או מכלים, בקרקע מנוקזת ופורייה.
הצמח גדל לאט יחסית, פורח ונושא פרי במשך 5–7 חודשים, ולאחר מכן נכנס למנוחה של 5–7 חודשים.
הליים קווט עמיד לקור יותר מהליים, אך פחות מהקומקווט.
ניתן להשתמש בפירות להכנת קוקטיילים וסלטי פירות, או לסכרם בשלמותם.
ניתן גם לבשלם לאחר הסרת הזרעים (המעניקים טעם מר), וכן להשתמש בהם להכנת שימורים.
ליין מסיבות (הנקרא גם בפשטות ליין) הוא כינוי לסדרת מסיבות, מוגדרת מראש או בלתי מוגדרת מראש, לרוב בתחום מוזיקלי כל שהוא, כגון מסיבות מטאל, או EBM.
יש המעמידים תנאים מסוימים למגיעים למסיבות באותו ליין, כמו הקפדה במידת מה על קוד לבוש מסוים (למשל, דרישה נפוצה למסיבות של תרבות הדארק היא הגעה בלבוש שחור).
לעיתים בעלי הליין משלמים עבור שכירת המקום ולעיתים הם מתחייבים למכירת כמות מסוימת של משקאות אלכוהוליים מהבר לבליינים; דבר זה משתלם רק כאשר בעלי הליין יכולים להתחייב לבעל המועדון, בסבירות גדולה מאוד, שאכן תגיע כמות מינימלית של בליינים שיקנו משקאות חריפים בכמות זו.
נכון לעשור השני של שנות ה-2000 הפצת ליינים בתחומים השונים מבוצעת בעיקר באתרי מדיה חברתית באינטרנט ובאפליקציות, ובאופן פחות בלוחות מודעות בריכוזים עירוניים גדולים.
יש השוכרים מעצב גרפי לעיצוב לוגו ובאנרים לליין.
הבאנרים כוללים שמות ה-DJ ומידע על המסיבה כגון סגנונות מוזיקה, גיל מינימלי, מגדר (לעיתים הם כוללים מסר שעלול להחשב למיזוגני, כגון "נשים חינם"), נטייה מינית (כגון ליין גאה), מיקום, קוד לבוש (אם ישנו) ועוד.
בבאנרים השונים נעשה, על פי רוב, שימוש נרחב באינפוגרפיקה.
ליין מסיבות מחתרתי (או ליין מחתרתי) הוא ליין מסיבות הפונה לקהל מצומצם מאוד של אנשים בתחום מוזיקלי המזוהה עם תרבות שוליים/תרבות אלטרנטיבית, כמו למשל ליין פאנק, ליין מטאל, ליין פטיש, ליין EBM ועוד.
בשנות ה-90 ייסד שמעון שירזי את הליין הגייז הראשון בישראל.
ליין (LINE) היא אפליקציה להעברת מסרים מיידיים, על ידי טלפונים חכמים, מחשבי לוח ומחשבים אישיים.
משתמשי האפליקציה יכולים לשלוח דרכה טקסט, תמונות, וקטעי וידאו וקול, וכן לקיים שיחות תוך שימוש בטכנולוגיית VoIP.
האפליקציה פותחה ועוצבה תחילה על ידי 15 עובדים בחברת NHN, חברת בת של חברת Naver הקוריאנית.
מאוחר יותר כשהאפליקציה התבססה, הקימה Naver חברה בת ייעודית בשם ליין שמאז אחראית לפיתוח ולתפעול האפליקציה.
ליין יצאה לראשונה ביפן בשנת 2011, והגיעה תוך שנה וחצי ל-100 מיליון משתמשים ול-200 מיליון משתמשים תוך חצי שנה נוספת.
בשנת 2013 הפכה ליין לרשת החברתית הגדולה ביותר ביפן.
באוקטובר 2014 היו לאפליקציה כ-560 מיליון משתמשים, מתוכם כ-170 מיליון פעילים ברמה חודשית.
בפברואר 2015 הגיעה החברה ל-600 מיליון משתמשים.
ליין תוכננה בתחילה עבור מכשירי סמארטפון בעלי מערכות הפעלה iOS ואנדרואיד.
מאז יציאתה הורחבה ההתאמה שלה כך שתתאים גם ל-BlackBerry OS (אוגוסט 2012), ל-Nokia Asha (מרץ 2013), ל-Windows Phone (יולי 2013), ל-Firefox OS (פברואר 2014), לטאבלטי iOS (אוקטובר 2014), וכאפליקציה לדפדפן גוגל כרום.
בשלב מסוים ניתן היה להשתמש בשירות ההודעות של ליין במחשב ישירות דרך אתר אינטרנט ללא צורך באפליקציה, אך שירות זה הופסק.
לאפליקציה קיימות גרסאות המאפשרות להשתמש באפליקציה דרך מחשבים עם מערכות הפעלה Mac OS או Windows.
מייסי אוואנס או בשמה לאחר הנישואים מייסי אסטרלה-קדלץ היא מתאבקת אמריקאית.
היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה לייסי אוואנס.
אסטרלה התאמנה תחת הדרכתו של טום קייאזו במתקן האימון של הארגון American Premier Wrestling, שנמצא בסטייטסבורו, ג'ורג'יה.
את הופעת הבכורה שלה בזירת הארגון ערכה בשנת 2014, כשלאחר מכן זכתה באליפות העולם במשקל כבד של הארגון.
ב-12 באפריל 2016 נודע שאוואנס חתמה על חוזה עם ה-WWE.
ב-20 באוקטובר ערכה את הופעת הבכורה שלה בקרב באטל רויאל, שבו ניצחה אמבר מון.
ב-17 בנובמבר אסטרלה גילמה את הדמות הרעה בקרב מול שרה ברידג'ס, שבו הפסידה לברידג'ס, בילי קיי ופייטון רויס.
ב-15 במרץ הפסידה לניקי קרוס.
חודשיים לאחר מכן אוואנס נטלה חלק בקרב באטל רויאל תחת השם לייסי אוואנס, שבו הודחה על ידי קיי ורויס.
שבועיים לאחר מכן היא נוצחה על ידי סוניה דוויל.
ב-16 ביוני נודע שאוואנס תהיה אחת מ-32 המשתתפות בטורניר הנשים לזכר מאי יאנג.
בסיבוב הראשון של הטורניר, שהתקיים ב-17 ביולי, ניצחה אוואנס את טיינרה קונטי.
בסיבוב השני הודחה מהטורניר על ידי טוני סטורם.
אוואנס חזרה להופיע ב-17 בינואר 2018 והצליחה להשיג את הניצחון הטלוויזיוני הראשון שלה, כשהיא גוברת על אלייה.
שבועיים לאחר מכן, אוואנס נוצחה על ידי ניקי קרוס.
ב-2 במאי אוואנס הגיעה לזירה לאחר הניצחון של קיירי סין על שאזה מקנזי, ותקפה את קיירי סיין.
שבועיים לאחר מכן אוואנס ניצחה את ברנדי לורן.
ב-23 במאי אוואנס ניצחה את קיירי סיין.
ב-6 ביוני הפסידה אוואנס לאותה סיין.
ב-25 ביולי ניצחה אוואנס את טנילה פרייס.
ב-19 בספטמבר, אוואנס ואלייה ניצחו בקרב זוגות את דקוטה קאי ודיאונה פוראזו.
ב-3 באוקטובר, אוואנס ניצחה את קנדיס לאריי.
ב-26 בדצמבר, אוואנס התחרתה בקרב מרובע נגד ביאנקה בלאייר, איאו שיראי ומיה יים אשר קבע את זהות המועמדת לתואר אליפות הנשים של NXT של שיינה בייזלר באירוע NXT TakeOver: Phoenix; לעומת זאת, בלאייר הצמידה את אוואנס לניצחון.
הרוסטר הראשי ומגוון פיודים (2018–2021)
ב-17 בדצמבר בתוכנית Raw, אוואנס הוכרזה כאחת מששת המתאבקים שיועברו מ-NXT בין המותגים הראשיים (Raw וסמאקדאון).
אוואנס ערכה את קרב הבכורה שלה ברוסטר הראשי באירוע הרויאל ראמבל, שנערך ב-27 בינואר 2019, במסגרת קרב הרויאל ראמבל המסורתי, כשנכנסה לקרב כמספר השני, שהתה בזירה כחצי שעה, הספיקה להדיח את The IIconics (בילי קיי ופייטון רויס), אך הודחה על ידי שארלוט פלייר.
ב-15 באפריל, אוואנס הועברה לתוכנית Raw כחלק מהסופרסטאר שייק-אפ.
באותה התוכנית, היא ניצחה את נטליה בקרב מועמדות לתואר אליפות הנשים של Raw באירוע כסף בבנק.
באירוע זה, שנערך ב-19 במאי, אוואנס כשלה בניסיונה לזכות באליפות הנשים של Raw לאחר שהפסידה לבקי לינץ' כתוצאה מהכנעה.
לילה לאחר מכן בתוכנית Raw, אוואנס ו-The IIconics הפסידו בקרב שלוש נגד שלוש לאלכסה בליס, בקי לינץ' וניקי קרוס.
ב-21 במאי בתוכנית סמאקדאון, אוואנס ושארלוט פלייר הפסידו לביילי ובקי לינץ'.
ב-28 במאי בתוכנית סמאקדאון, אוואנס הפסידה בקרב יחידים לביילי.
ב-10 ביוני בתוכנית Raw, אוואנס ואלכסה בליס ניצחו בקרב זוגות את ביילי ובקי לינץ'.
באירוע סטומפינג גראונדס, שנערך ב-23 ביוני, אוואנס כשלה בניסיונה פעם נוספת לזכות באליפות הנשים של Raw לאחר שהפסידה לבקי לינץ' כתוצאה מהכנעה.
מאוחר יותר בקרב המרכזי של אותו האירוע, אוואנס שימשה כשופטת המיוחדת בקרב בין סת' רולינס לברון קורבין על האליפות האוניברסלית.
ב-1 ביולי, אוואנס ניצחה את נטליה.
באירוע חוקי אקסטרים, שנערך ב-14 ביולי, אוואנס וברון קורבין כשלו בניסיונם לזכות באליפות האוניברסלית ובאליפות הנשים של Raw לאחר שהפסידו לבקי לינץ' וסת' רולינס בקרב זוגות מעורב חוקי אקסטרים "המנצחים זוכים בהכל".
ב-27 באוגוסט בתוכנית סמאקדאון, אוואנס הפסידה לביילי בקרב שאינו היה על אליפות הנשים של סמאקדאון.
ב-2 וב-30 בספטמבר, אוואנס ניצחה בקרב יחידים את נטליה, בעוד שב-9 בספטמבר, אוואנס הפסידה לאותה נטליה.
ב-16 בספטמבר, אוואנס גברה על דנה ברוק.
שבוע לאחר מכן, אוואנס ניצחה בהכנעה את אמבר מון.
במופע המקדים לאירוע גיהנום בכלוב, שנערך ב-6 באוקטובר, אוואנס הפסידה לנטליה כתוצאה מהכנעה.
לילה לאחר מכן בתוכנית Raw, אוואנס שוב הפסידה לנטליה, הפעם בקרב מי שעומדת אחרונה.
ב-11 באוקטובר, אוואנס הועברה לסמאקדאון כחלק מהדראפט לשנת 2019. שלושה ימים לאחר מכן בתוכנית Raw, אוואנס נטליה חברו האחת לשנייה בקרב זוגות שלא היה על חגורות אליפות זוגות הנשים של ה-WWE בו הפסידו לקבוקי ווריורס (אסקה וקיירי סיין).
ב-18 באוקטובר בתוכנית סמאקדאון, אוואנס התחרתה בקרב משושה נגד כרמלה, דנה ברוק, מנדי רוז, ניקי קרוס וסוניה דוויל אשר קבע את זהות המועמדת לאליפות הנשים של סמאקדאון, ובו קרוס יצאה עם ידה על העליונה.
באירוע היהלום שבכתר, שנערך ב-31 באוקטובר, אוואנס הפסידה לנטליה כתוצאה מהכנעה בקרב היאבקות מקצועית הנשים הראשון אשר נערך על אדמת ערב הסעודית.
ב-27 בדצמבר, אוואנס ודנה ברוק הפסידו בקרב זוגות לביילי וסשה בנקס.
ב-3 בינואר 2020, אוואנס ודנה ברוק ניצחו בקרב זוגות משולש את ביילי וסשה בנקס ואת אלכסה בליס וניקי קרוס.
שבועיים לאחר מכן, אוואנס הייתה אמורה להתחרות נגד בנקס, אך האחרונה לא הייתה כשירה לקרב עקב פציעה בקרסול.
בלית ברירה, לאחר שנכפה עליה מצד צוות ההנהלה, ביילי תפסה את מקומה בקרב, כשהיא נחלה הפסד לאוואנס.
בעקבות ניצחונה של אוואנס, היא זוכתה בקרב על אליפות הנשים של סמאקדאון נגד ביילי באירוע הרויאל ראמבל.
לעומת זאת, היא כשלה בניסיונה לזכות באליפות הנשים של סמאקדאון לאחר שהפסידה לאותה ביילי באירוע הרויאל ראמבל, שהתקיים ב-26 בינואר.
ב-28 בפברואר, אוואנס ונעמי ניצחו בקרב זוגות את ביילי וסשה בנקס.
ב-6 במרץ, אוואנס ונעמי הפסידו בקרב זוגות לביילי וסשה בנקס.
ב-3 באפריל, אוואנס התחרתה בקרב משולש נגד טמינה ונעמי, שבסופו טמינה ניצחה.
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), אוואנס התחרתה בקרב הדחות מחומש על אליפות הנשים של סמאקדאון שבו הצליחה להגיע לשלב האחרון, שבסופו הודחה על ידי ביילי.
ב-24 באפריל, אוואנס העפילה לקרב הכסף בבנק של הנשים במסגרת האירוע כסף בבנק לאחר שגברה על סשה בנקס.
ב-8 במאי, אוואנס וטמינה גברו בקרב זוגות על ביילי וסשה בנקס.
באירוע כסף בבנק, שנערך ב-10 במאי, אוואנס לא הצליחה לזכות בקרב הכסף בבנק, שבסופו אסקה היא זו שזכתה.
ב-5 ביוני, אוואנס ניצחה את סוניה דוויל.
ב-17 ביולי, אוואנס גברה על נעמי.
לעומת זאת, שבועיים לאחר מכן, היא נוצחה על ידה.
ב-11 בספטמבר, אוואנס התחרתה בקרב מרובע נגד אלכסה בליס, ניקי קרוס וטמינה אשר קבע את זהות הטוענת לכתר לאליפות הנשים של סמאקדאון, שתתמודד מול ביילי באירוע התנגשות של אלופים, שבסופו קרוס ניצחה.
שבוע לאחר מכן, היא נחלה הפסד לניקי קרוס.
באירוע סדרת ההישרדות, שנערך ב-22 בנובמבר, קבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) ניצחה את קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) בקרב הדחות הנשים המסורתי.
ב-21 בדצמבר, אוואנס ופייטון רויס הפסידו לאסקה ושארלוט פלייר בקרב שאינו היה על אליפות זוגות הנשים של ה-WWE.
ב-4 בינואר 2021 בפרק הספיישל "ערב האגדות" של התוכנית Raw, אוואנס ופייטון רויס ניצחו את אלופי זוגות הנשים של ה-WWE, אסקה ושארלוט פלייר בקרב שאינו היה על חגורות האליפות, זאת לאחר שריק פלייר עזר לשתיים לנצח.
ב-4 בינואר בפרק הספיישל "ערב האגדות" של התוכנית Raw, אוואנס הצטוותה לשורות פייטון רויס לקרב זוגות מול אלופות זוגות הנשים של ה-WWE, שארלוט פלייר ואלופת הנשים של Raw, אסקה.
במהלך הקרב, ריק פלייר הגיע כדי לתמוך בבתו.
לעומת זאת, אוואנס התחילה לפלרטט עם פלייר ואף הצליחה להצמיד את שארלוט לספירת שלוש מלאה ולהעניק לה ולרויס את הניצחון בקרב זאת לאחר טעות של ריק (שהתבררה לאחר מכן כלא מתוכננת לפי העלילה).
שבוע לאחר מכן בתוכנית, פלייר בגד בבתו ואף עזר לאוואנס לנצח את שארלוט בקרב יחידים, צעד שבישר על פיוד בין השתיים כאשר האב, ריק, עמד לצידה של אוואנס.
במהלך השבועות שבאו לאחר מכן, אוואנס וריק פלייר המשיכו להפריע לשארלוט בקרבות שלה, כאשר אוואנס לבשה את הגלימה הישנה של ריק על מנת ללעוג לשארלוט.
ב-10 ביוני 2022, אוואנס ניצחה את זאיה לי וכתוצאה מכך העפילה לקרב הכסף בבנק של הנשים באירוע כסף בבנק.
ב-23 בספטמבר, אוואנס נחלה הפסד לאלופת הנשים של סמאקדאון, ליב מורגן בקרב שאינו היה על תוארה של האחרונה.
אסטרלה שירתה בחיל הנחתים של ארצות הברית ואף הייתה חברה ביחידה המשטרתית ללוחמה בטרור, ה-SWAT.
היא התגייסה בגיל 19 ושירתה במשך חמש שנים, שבהן למדה לתואר ראשון בעסקי הבנייה.
אסטרלה הוצגה לענף ההיאבקות במהלך שירותה הצבאי בחיל הנחתים.
לפי ראיון שנערך עם אוואנס ל-ESPN, אסטרלה "גדלה בבית המונע על פי דיכאון, סמים וצריכת אלכוהול", ולפעמים הייתה צריכה לגור באוהלים עקב הקשיים של ההורים שלה.
אביה, שהיו לו מחשבות להפוך בעצמו למתאבק, אך אף פעם לא פעל לממשם, מת ממנת יתר של סמים לפני שהיא קיבלה מבחן קבלה מה-WWE.
היא ובעלה החלו לצאת ביחד בגיל 14 ולשניים יש בת בשם סאמר.
אליפות העולם במשקל כבד של APW (פעם אחת)
PWI דירג אותה במקום ה-23 מתוך 100 המתאבקות הטובות ביותר לשנת 2019
הטראש טוקר של השנה (2020) - נחלק עם The Hurt Business
לייסי אמיליה טרנר היא שחקנית אנגלייה, הידועה בעיקר מהופעתה בתפקיד סטייסי סלייטר באופרת הסבון של ה-BBC "איסטאנדרס" (בשנים 2004–2010, ו-2014 והלאה).
על תפקיד זה זכתה טרנר ביותר משלושים פרסים בהם פרסי הטלוויזיה הלאומית ופרסי הסבון הבריטי.
עוד היא מוכרת מהופעתה בסדרות בדלאם וSwitch (שתיהן מ-2012), ובסדרת הדרמה הצבאית "Our Girl" (בשנים 2013–2014).
טרנר נולדה באדג'וור ברובע בארנט שבלונדון רבתי.
היא גדלה כקתולית עם שתי אחיותיה הצעירות, דייזי טרנר (נולדה ב-1990), ולילי הארווי (נולדה ב-2001, ידועה מהופעתה בתפקיד שניס קווין מסדרת הטלוויזיה איסטאנדרס), בהרטפורדשייר סמוך לאולפני הטלוויזיה של ה-BBC באלסטרי.
טרנר אמרה "מחלון חדר השינה שלי יכולתי לראות חלק מהכיכר (בה התרחשו צילומי החוץ של "איסטאנדרס", ואפשר היה לשמוע אותם מצלמים בלילה.
נהגתי לאמר לאמא שלי שאני רוצה להשתתף בזה".
אז החליטה טרנר שהיא רוצה להיות שחקנית.
בגיל 10 החלה ללמוד בבית הספר לתיאטרון סילביה יאנג, אבל עזבה אחרי שנה בטענה שזה לא התאים לה.
במקום זה למדה בבית ספר פרטי לבנות בסטנמור שבלונדון, ולקחה שיעורי ריקוד, שירה ומשחק מחוץ לבית הספר.
הופעותיה הראשונות של טרנר היו על במת התיאטרון ובפרסומות כגון פרסומת לחברת האריבו.
ב-2004 עשתה אודישן לתפקיד דמי מילר באופרת הסבון של ה-BBC "איסטאנדרס".
היא לא קיבלה את התפקיד שנבחנה אליו, אלא תפקיד אחר בדמות סטייסי, שנוספה למשפחת סלייטר.
היא התחילה לשחק בסדרה יום אחרי שסיימה את הלימודים בבית הספר.
בנובמבר 2004 שודר הפרק הראשון בהשתתפותה.
מאז שהצטרפה לתוכנית הדמות שגילמה הייתה מעורבת בקווי עלילה רבים שכללו הפלה מלאכותית, שימוש בסמים, יחסים קשים בינה לבין אמה, גילוי שהיא סובלת מהפרעה דו-קוטבית, והרצח של האנס ארצ'י מיטשל (לארי לם).
ב-19 בפברואר 2010 כיכבה טרנר בפרק של "איסטנדרס" בשידור חי לציון 25 שנה לסדרה.
בשידור החי צפו יותר מ-16.6 מיליון איש, שראו את בעלה של סטייסי מת לאחר שנפל מהגג במהלך מרדף משטרתי, ואת הודאתה של סטייסי ברצח ארצ'י מיטשל.
אחרי שצ'ארלי קלמנטס שכיכב לצדה בתפקיד בעלה עזב את הסדרה בפברואר 2010, הכריזו מפיקי הסדרה שהם להוטים להשאיר את טרנר שהייתה פופולרית בקרב הצופים.
אבל באפריל 2010 הודיעה טרנר על החלטתה לעזוב את הסדרה.
היא ציינה "אני אתגעגע לסטייסי ולכולם באלברט סקוור, אבל הגיע הזמן לנסות משהו אחר".
מאוחר יותר גילתה טרנר שהיא וצ'ארלי קלמנטס הסכימו ביניהם לעזוב את הסדרה יחד, וכשהוא עזב החליטה שגם היא עוזבת.
הופעתה האחרונה בסדרה הייתה ב-25 בדצמבר 2010.
ב-6 בדצמבר 2013 פורסם שטרנר תחזור ל"איסטאנדרס" לתפקידה בדמות סטייסי.
טרנר החלה להצטלם לסדרה בינואר 2014. על המסך היא הופיעה החל מ-7 בפברואר 2014 עד 25 באפריל 2014. באוגוסט 2014 חזרה להופיע במשרה מלאה.
הדמות שטרנר גילמה הייתה פופולרית הן בקרב קהל הצופים והן בקרב המבקרים, והשחקנית זכתה במספר רב של פרסים על הופעתה.
בדצמבר 2010 השתתפה טרנר בפרסומות של הדואר המלכותי הבריטי.
בשנה לאחר מכן לוהקה לתפקיד ליה שאמאן בעונה השלישית של הסדרה "כמעט אנושיים".
היא הופיעה בפרק הראשון ששודר ב-23 בינואר 2011, ובפרק הסיום של הסדרה.
במרץ 2011 גילמה את אליזבת לאוונזה כלתו של ויקטור פרנקנשטיין (בגילומו של אנדרו גאוור) בדרמה "החתונה של פרנקנשטיין" המבוססת על הרומן "פרנקנשטיין" מאת מרי שלי.
הדרמה שודרה בערוץ BBC Three בשידור חי מקירקסטול אבי בלידס לפני קהל של 12,000 איש.
טרנר הופיעה לצדם של דייוויד טננט, בילי פייפר, דייוויד מוריסי, ג'יין הורוקס, ויקי מק'קלור ואשלי וולטרס בתוכנית "True Love" של ערוץ BBC One ששודרה ביוני 2012. באותה שנה שיחקה בתפקיד ראשי בדמות אלי, אישה שטוענת שהיא רואה רוחות רפאים, בעונה השנייה של הסדרה "בדלאם".
ב-2012 כיכבה בדרמה העל-טבעית "Switch" של ערוץ ITV2, המספרת את סיפורן של ארבע מכשפות צעירות החיות בלונדון בת זמננו.
ב-2012 שיחקה טרנר בתפקיד חיילת צעירה בשם מולי בדרמה "Our Girl".
הסרט שודר בערוץ BBC One ב-24 במרץ 2013. בהמשך שודרה סדרה בת חמישה פרקים החל מ-21 בספטמבר 2014. מישל קיגן החליפה אותה בסדרה החל מהעונה השנייה ב-2016.
באוקטובר 2012 הצטרפה למסע פרסום של רשת הסופרמרקטים אסדה (Asda).
היא דיבבה בתוכנית "Goodbye Year Six" של ערוץ CITV.
עוד הייתה קריינית בתוכניות של ערוץ BBC Three, וכיכבה בתסכיתי דרמה ברדיו "The One about the Social Worker" ו-"Up the Junction" ששודרו ברדיו 4 של ה-BBC בספטמבר 2013.
בספטמבר 2016 התארסה טרנר עם מאט קיי איתו הייתה במערכת יחסים מאז 2006. השניים התחתנו בטקס פרטי באיביזה בספטמבר 2017.
ליין (Lane) הוא השם שניתן למאובן של טריצרטופס (מספר קטלוגי HMNS 2006.1743.00 or HMNS VP 1506) מהמין Triceratops horridus שנמצא כיום במוזיאון יוסטון למדעי הטבע בטקסס, ארצות הברית.
ליין מתואר כמאובן והשלד השלם ביותר של טריצרטופס שנמצא אי-פעם, ומלבד רוב העצמות כולל גם טביעת עור מאובנת.
העתקים של השלד וטביעת העור מוצגים כיום באולם הפלאונטולוגיה ע"ש מוריאן במוזיאון, בעוד שהמאובנים עצמם נמצאים במעבדת המוזיאון לצורכי מחקר.
ב-2007 גילתה ארלין זרבסט (Zerbst), סבתא וציידת מאובנים חובבת, את המאובן של הטריצרטופס, לו היא קראה "ליין" (Lane) על שם הנכד שלה.
ב-2012 צוות פלאונטולוגים ממוזיאון יוסטון למדעי הטבע חילץ את המאובן ממטריצת האבן בה היה שמור, לקח אותו למעבדה והחל לחקור אותו בצורה מדעית לצד פעולות שימור וניקוי.
מאובן זה הוא המאובן השלם ביותר של טריצרטופס שנמצא אי-פעם ומלבד שלד כמעט שלם כלל גם טביעת עור מאובנת.
הטביעה כוללת בעיקר התאבנות של חול דק שעליו הוטבע מרקם העור, אך המדענים מצאו בליין גם שרידים של מולקולות מרקמות העור המקוריות המכילות פחמן, ובודקים כעת האם אפשר לחלץ מהן מולקולות אורגניות.
הגילוי של מאובן זה דווח לראשונה ב-2012 על ידי דוברי המוזיאון, אך טרם פורסם מאמר מדעי המתאר באופן מלא וריגורוזי את הממצא.
בחלק מהקשקשים מהממצא של יוסטון נשתמרה בליטה דמוית פטמה, דבר שהוביל להעלאת ההשערה שממבנה זה צמחו זיפים קוצניים (המונחים המקובלים באנגלית הם quills או quill-like bristles) בדומה לאלה שנמצאו באחד המינים של פסיטקוזאורוס (Psittacosaurus), סוג של דינוזאור צרטופסי פרימיטיבי מאסיה.
ב-2022 פורסם מחקר שמסקנתו הייתה שככל הנראה לא היו לטריצרטופס זיפים קוצניים.
עם זאת, ישנם מאיירים ואמנים פלאונטולוגים שמציירים טריצרטופסים עם זיפים קוצניים על חלק מהגוף או אף על כולו.
זיפים אלה, אם היו קיימים אצל הטריצרטופס, כנראה שימשו בעיקר לתצוגה וחיזור, אך יש המשערים שהם תפקדו כמו הקוצים של הדרבן וסיפקו הגנה נוספת לטריצרטופס.
כיום מוצג באולם הפלאונטולוגיה הגדול ע"ש מוריאן של המוזיאון העתק של השלד שנמצא.
השלד מוצג בתנוחת ריצה והסתערות (שנויה במחלוקת) וניצב מול שלד של טירנוזאורוס רקס, אויבו הקלאסי.
בנוסף לשלד מוצגת גולגולת אמיתית של טריצרטופס והעתק של טביעת העור המאובנת.
לייסי דון אדקיסון הידועה יותר בשם הבמה שלה, לייסי ואן אריק, היא מתאבקת עבר אמריקאית.
היא הבת של קרי ואן אריק והנכדה של פריץ ואן אריק.
היא ידועה בעיקר בשל עבודתה בארגון Total Nonstop Action Wrestling (TNA), שבו הייתה פעם אחת אלופת זוגות הנוקאאוטס של TNA.
אדקיסון חתמה על חוזה פיתוח בארגון ה-WWE באוגוסט 2007, ולאחר מכן נשלחה לארגון הפיתוח Florida Championship Wrestling (FCW).
צעד זה הפך אותה למתאבקת דור השלישי הראשונה מבית משפחת ואן אריק.
היא ערכה את הבכורה שלה ב-FCW ב-15 בספטמבר, כששימשה כמנג'רית של בילי קידמן, תחת שם הבמה לייסי ואן אריק.
עשרה ימים לאחר מכן, היא הופיעה כמלווה לזירה של המתאבק ריאן אוריילי ביחד עם מאריס אולט.
ב-9 באוקטובר, ואן אריק הופיעה לראשונה בקרב יחידים ב-FCW, כשהפסידה לנטי ניידהארט.
שבועיים לאחר מכן, ואן אריק שימשה כמנג'רית של ויקטוריה קרופורד בקרב של האחרונה נגד ניקול בלה.
בהקלטות התוכנית חודש לאחר מכן, ואן אריק, ניידהארט ומאריס אולט הפסידו לקרופורד והתאומות בלה (ברי בלה וניקי בלה).
ואן אריק שוחררה מחוזה הפיתוח שלה בשלהי שנת 2007.
בנוסף לכך, היא הופיעה ברסלמניה 25, שנערך ב-5 באפריל 2009, כאשר משפחת ואן אריק הוכנסה להיכל התהילה של ה-WWE.
היא נראתה בקהל ביחד עם קווין ואן אריק, שקיבל את הפרס בשם משפחתו.
ואן אריק ערכה את קרב הבכורה שלה בארגון היאבקות הנשים Women Superstars Uncensored (WSU) ב-7 במרץ 2008, כשניצחה את אנג'ל אורסיני.
כמעט שנה בדיוק לאחר מכן, לייסי שבה להיאבקות, כשניצחה שוב את אותה אורסיני.
ב-22 במאי, ואן אריק ערכה אץ הופעת הבכורה שלה בארגון ההיאבקות הטקסני Professional Championship Wrestling (PCW), ובו היא חברה לשורות אקשן ג'קסון בניצחונם בקרב זוגות מעורב על מייק פוקס וקלאודיה.
לפני כן, היא הופיעה לראשונה בארגון היאבקות טקסני אחר בשם South West Wrestling Alliance (SWWA).
ב-7 ביולי, היא ניצחה את צ'ירלידר מליסה במופע של ארגון ההיאבקות Pro Wrestling Revolution (PWR).
בדצמבר 2008, היא ניצחה שוב את מליסה בקרב יחידים שהתקיים באותו הארגון.
ב-10 ביולי 2009, ואן אריק ערכה את הבכורה שלה בארגון ההיאבקות Windy City Pro Wrestling (WCPW), כשהיא זכתה באליפות הליידיז של WCPW לאחר קרב מרובע.
לעומת זאת, ב-26 בספטמבר, היא ויתרה על התואר לאחר שחתמה בארגון ההיאבקות Total Nonstop Action Wrestling (TNA).
בנובמבר של אותה השנה, ואן אריק השתתפה במסע ההופעות האוסטרלי "Hulkamania: Let the Battle Begin", שאותו ארגן האלק הוגאן.
בשנת 2009, ואן אריק החלה לעבוד בארגון היאבקות הנשים Wrestlicious, שהוקם על ידי ג'ימי הארט והחל את פעילותו במרץ 2010. בניגוד לכך, היא הייתה חייבת להשתחרר מהחוזה שלה בארגון לאחר הקלטות הפרקים של העונה הראשונה בשל העובדה שהיא הייתה חתומה בארגון ההיאבקות TNA.
היא רשמה את קרב הבכורה שלה ב-17 במרץ בקרב זוגות.
ב-7 באפריל, היא השתתפה בקרב באטל רויאל אשר קבע את שתי הטוענות לכתר של Wrestlicious, אך היא הודחה בו על ידי קיקסטארט קייטי.
ב-19 במאי, ואן אריק עזרה לאלכסנדרה דה גרייט בקרב הכנעות נגד קיקסטארט קייטי.
ב-1 באוקטובר 2009 בתוכנית !Impact, ואן אריק הופיעה לראשונה בארגון ההיאבקות TNA בתור הדמות הרעה, כשהצטרפה לקבוצת הביוטיפול פיפל (ולווט סקיי ומדיסון ריין) וביחד הן תקפו את אלופות זוגות הנוקאאוטס של TNA, טיילור ויילד וסריטה.
שבועיים לאחר מכן בתוכנית !Impact, היא הופיעה לראשונה בזירה ביחד עם סקיי וריין במסגרת קרב שלוש נגד שלושה, שבו הביוטיפול פיפל גברו על אווסום קונג, ODB וטארה.
ב-29 באוקטובר בתוכנית !Impact, שלושתן השתתפו בקרב שלוש נגד שלוש נוסף כאשר הן ניצחו את ODB, כריסטי המי והאמאדה, כשואן אריק היא זאת שהשיגה את הניצחון לאחר שהצמידה את המי.
ב-5 בנובמבר, ואן אריק החלה לשאת עליה אלה בצבע ורוד, שהיא נקראה על ידה בשם "אלת המכוערות של לייסי".
באירוע טרנינג פוינט, הביוטיפול פיפל לא צלחו בניסיונן לזכות באליפות זוגות הנוקאאוטס של TNA ובאליפות הנוקאאוטס של TNA, כאשר חגורות אליפות אלה הונחו על כף המאזניים במסגרת קרב שלוש נגד שלוש מול ODB, סריטה וטיילור ויילד.
בקרב עצמו, ODB הצמידה את ריין לניצחון, שהקנה לקבוצתה הגנה מוצלחת על כל חגורות האליפות.
מכאן ואילך, הביוטיפול פיפל החלו להופיע בסדרת קטעים מאחורי הקלעים, שנקראה בשם "The Meanest Girls", אזכור לסרט הקומדיה ילדות רעות משנת 2004. ב-10 בדצמבר בתוכנית !Impact, ואן אריק נוצחה על ידי חברתה לקבוצה, ולווט סקיי, במסגרת קרב בוץ, שהשופטת בו הייתה הצלע השלישית בקבוצת הביוטיפול פיפל, מדיסון ריין.
קרב זה נקבע על ידי קווין נאש, שהיה אחראי על ניהול התוכנית במטרה להעלות את נתוני הרייטינג.
שבוע לאחר מכן בתוכנית !Impact, ואן אריק נקלעה לעימות עם המראיינת לורן ברוק, שהסתיים בכך שהאחרונה סטרה לואן אריק.
שבוע לאחר מכן, ואן אריק טענה שהיא זאת שגרמה לפיטורים של ברוק.
ב-14 בינואר 2010 בתוכנית !Impact, ואן אריק, סקיי וריין הותקפו על ידי אנג'לינה לאב, שביצעה את חזרתה לארגון, אותה לאב שואן אריק תפסה את מקומה בקבוצת הביוטיפול פיפל.
ב-8 במרץ בתוכנית !Impact, ריין וסקיי ניצחו את לאב וטארה, וסריטה וטיילר ויילד בקרב משולש וכתוצאה מכך זכו באליפות זוגות הנוקאאוטס של TNA.
שלוש חברות הקבוצה הגנו על חגורות אליפות הזוגות כחלק מ"חוק פריבירד", המאפשר לכל אחד מהשלוש לכהן כאלופת זוגות בכל זמן נתון.
ההגנה הראשונה של ואן אריק על תואר זה הגיעה ב-19 באפריל בתוכנית !Impact, לצד ולווט סקיי כשהן גברו על דפני ו-ODB.
ב-3 במאי בתוכנית !Impact, ואן אריק, סקיי וריין הגנו בהצלחה על התואר נגד סריטה, טיילור ויילד וטארה במסגרת קרב שלוש נגד שלוש.
שבועיים לאחר מכן בתוכנית !Impact, ואן אריק וסקיי רשמו הגנה מוצלחת נוספת על חגורות האליפות נגד סריטה וטיילור ויילד.
ב-17 ביוני בתוכנית !Impact, ואן אריק השתתפה בקרב היחידים השני שלה בארגון, כשהיא התמודדה מול אנג'לינה לאב, שחזרה מפציעה.
בקרב זה, היא ניצחה כתוצאה מפסילה לאחר שלאב ביצעה עליה את מהלך ה-DDT על כיסא שהונח בזירה.
באירוע ויקטורי רוד, שנערך ב-11 ביולי, מדיסון ריין הפסידה את אליפות הנוקאאוטס של TNA שלה לאנג'לינה לאב כתוצאה מפסילה בשל התערבות חיצונית של זהות בלתי ידועה שהייתה עם קסדת אופנוע על ראשה.
לפני הקרב, נודע שחגורת האליפות תוכל להחליף ידיים גם במקרה של פסילה, במקרה שלייסי ואן אריק או ולווט סקיי יופיעו בקרב.
בתוכנית השבועית העוקבת של !Impact, הביוטיפול פיפל התפרקה כאשר סקיי אמרה שהיא לא מחבבת את גישתה והתנהגותה של ריין, במיוחד לאחר המאורעות ביחד עם האישה המסתורית באירוע ויקטורי רוד.
ריין הגיבה בכך שהיא לא צריכה את סקיי יותר.
בעקבות זאת, ואן אריק וסקיי נטשו את ריין.
ב-22 ביולי בתוכנית !Impact, אליפות הנוקאאוטס של TNA שבה לידי ריין, כאשר הוצהר שאין הוכחה מכריעה שהאישה המסתורית שהפריעה בקרב האליפות הייתה ואן אריק או סקיי.
מאוחר יותר באותו הערב, ריין שכנעה את ואן אריק לנטוש את סקיי ולעבור אליה ואל האישה המסתורית.
ב-5 באוגוסט בתוכנית !Impact, ואן אריק וסקיי הפסידו את אליפות זוגות הנוקאאוטס של TNA להאמאדה וטיילור ויילד, לאחר שריין והאישה המסתורית הפריעו.
עוד באותו הערב, סקיי וריין נראו כך שהתקוטטו מאחורי הקלעים, כשבמהלך הקטטה סקיי דחפה את ואן אריק, שניסתה להפריד בין השתיים, וכתוצאה מכך ואן אריק הייתה מחוסרת הכרה באופן בלתי מכוון.
שבוע לאחר מכן, נודע שבמהלך עימות זה ואן אריק שברה את עצם הלחי שלה.
ואן אריק חזרה מהפציעה ב-16 בספטמבר בתוכנית !Impact, כשהצטוותה לשורות מדיסון ריין נגד האמאדה וטיילור ויילד בקרב זוגות על אליפות זוגות הנוקאאוטס של TNA.
בקרב, זה השתיים כשלו בניסיונן לזכות בתואר זה לאחר שואן אריק הותקפה על ידי ריין וטארה, עד שולווט סקיי ואנג'לינה לאב נחלצו לעזרתה.
צעד זה הפך את דמותה של ואן אריק לדמות חביבת הקהל.
שבוע לאחר מכן בתוכנית !Impact, ואן אריק וסקיי לא הצליחו לזכות באליפות זוגות הנוקאאוטס נגד האמאדה וויילד, זאת לאחר שריין תקפה את ואן אריק בעזרת קסדת אופנוע.
ב-28 באוקטובר בתוכנית !Impact, ואן אריק הסכימה לאמן את מיס טסמאכר, כשחברות קבוצת הביוטיפול פיפל האחרות סירבו לעשות זאת בשבוע הקודם.
לעומת זאת, עלילה זו נקטעה לאחר שאדקיסון הכריזה באופן מפתיע על עזיבתה את ארגון ההיאבקות TNA.
אדקיסון היא חלק ממשפחת ההיאבקות המפורסמת משפחת ואן אריק.
סבה הוא פריץ ואן אריק ואביה הוא קארי ואן אריק.
יש לה אחות גדולה בשם הולי ושני בנים: האחד דניאל והאחר טריפ, שנולד ב-30 באוגוסט 2012. בשנת 2016 היא ילדה את בתה הראשונה, ברברה.
אדקיסון מנהלת חברת פרסום משלה בדרום קליפורניה.
בתחילת שנת 2009, היא אובחנה בדלקת קרום המוח לאחר שהתלוננה על מיגרנה, אך קיבלה טיפול מקיף.
אליפות זוגות הנוקאאוטס של TNA (פעם אחת) - עם ולווט סקיי ומדיסון ריין
אליפות הליידיז של WCPW (פעם אחת)
ליינקופל (שם מדעי: Leinkupal; משמעות השם: "משפחה נעלמת") הוא סוג של דינוזאור זאורופוד, שחי בקרטיקון התחתון באזור שכיום מוכר כצפון חבל הארץ פטגוניה שבארגנטינה.
נכון להיום, הסוג מכיל רק מין אחד, Leinkupal laticauda.
laticauda תואר על ידי הפלאונטולוגים פבלו גלינה, סבסטיאן אפסטגויה, אלחנדרו הלוזה וחואן קנאל על סמך סדרה של מאובנים שהתגלו במשלחות חפירה שנערכו ב-2010 וב-2012. השם ליינקופל בא מהלחם של המילים הדרום אמריקאיות העתיקות "lein", שפירושה להיעלם, ו-"kupal", שפירושה משפחה.
שם המין, "laticauda", בא מהלחם של המילים הלטיניות "latus", שפירושה רחב, ו-"cauda", שפירושה זנב.
המאובנים שעל פיהם תוארו הסוג והמין לראשונה היו סדרה של חוליות זנב ואמצע עמוד השדרה, שקיבלו את השמות "MMCH-Pv 63-1" עד "MMCH-Pv 63-8" (פרט "MMCH-Pv 63-1" משמש כהולוטייפ של המין בעוד השבעה הנוספים משמשים כפראטייפים).
הסוג ליינקופל הוא זאורופוד ששייך למשפחת הדיפלודוקיים, ובדומה לשאר חברי המשפחה הוא היה חיה צמחונית שהלכה על ארבע רגליים בעלת צוואר ארוך וזנב ארוך שהסתיים במעיין "שוט".
הליינקופל היה קטן בהשוואה לדיפלודוקיים מוכרים יותר, כאשר אורכו הגיע בין 9 ל-10 מטר וגבהו בירכיים היה בין 1.7 ל-2 מטר.
מאובנים של הסוג ליינקופל נמצאו בתצורת "בחדה קולוראדה", אזור שכיום הפך לצפון פטגוניה.
בתור חבר למשפחת הדיפלודוקיים, הליינקופל ניזון מצמחים חשופי זרע גבוהים.
הליינקופל חלק את סביבתו עם הדיקראוזאור בחדזאורוס, ועם דינוזאורים תרופודים שונים (אף על פי שעוד לא הוגדר סוג רשמי מהתצורה, נמצאו בה שרידים ששייכים ככל הנראה לאבליזאוריים ולדיינוניכוזאורים).
ליימן ג'דסון גייג' היה איש עסקים ופוליטיקאי אמריקאי, שכיהן כמזכיר האוצר של ארצות הברית בממשליהם של הנשיאים ויליאם מקינלי ותאודור רוזוולט.
ליימן גייג' נולד בדרייטר שבמדינת ניו יורק.
הוא התחנך בבית ספר בעיר רום שבניו יורק ובגיל 17 החל לעבודת כפקיד בנק.
ב-1853 הוא עבר לשיקגו, שם עבד במשך שלוש שנים כמנהל חשבונות וב-1858 הוא החל לעבוד בחברה להלוואות סחר, שם שימש כקופאי עד 1868. לאחר מכן הוא שימש כגזבר, סגן נשיא ונשיא של "הבנק הלאומי הראשון של שיקגו", אחד מהמוסדות הפיננסיים החזקים ביותר במערב התיכון.
ב-1890 הוא נבחר כנשיא מועצת המנהלים של התערוכה העולמית של שיקגו שהתקיימה ב-1893. לאחר התערוכה הוא היה לנשיא של "" שביקשה לבצע רפורמות בשלטון המקומי של העיר.
בתחילת דרכו הפוליטית היה גייג' חבר המפלגה הרפובליקנית והיה נציג לוועידה הארצית של המפלגה ב-1880 ויושב ראש הוועדה הפיננסית שלה.
עם זאת, ב-1884 הוא תמך במועמדותו של גרובר קליבלנד לנשיאות והעביר את תמיכתו למפלגה הדמוקרטית.
ב-1892, לאחר שנבחר לתקופת כהונה שנייה לנשיאות, הציע קליבלנד לגייג' את משרת מזכיר האוצר, אך הוא דחה את ההצעה.
במערכה להנפקה חופשית של מטבעות כסף, פעל גייג' לבחירתו של המועמד הרפובליקני ויליאם מקינלי וממרץ 1897 ועד ינואר 1902 הוא כיהן כמזכיר האוצר בקבינטים של מקינלי ושל יורשו תאודור רוזוולט.
כמזכיר האוצר השפיע גייג' רבות במהלך לחקיקתו של חוק תקן הזהב במרץ 1900, שהחזירה את המטבע האמריקאי לגיבוי על בסיס הזהב.
מאחר שצעד זה הגביל את כמות הכסף בשוק, החלה תקופה שנמשכה עד 1912, שבה מזכיר האוצר היה מחויב לקיים אינטראקציה בשוק הכספים באמצעות הכנסה למחזור הכספים את העודפים של מחלקת האוצר.
אי יכולתו של האוצר להגיב לצורכי השוק במטבע לצורכי האומה, הובילה להקמתו ב-1913 של הפדרל ריזרב שמפקח על שוק הכסף.
ב-1902 התפטר גייג' מתפקידו כדי לעבוד בבנק בניו יורק, ומאז ועד 1906 הוא היה נשיא United States Trust Company בניו יורק.
הוא היה פעיל מאוד בתהליך הקמתה של תערוכת פנמה-קליפורניה בסן דייגו ב-1915. בהמשך הוא היה נשיא הוועדה לשימור מבני התערוכה.
גייג' היה אחד משלושים החברים המייסדים של "", שהוקמה ב-1906 על ידי אנדרו קרנגי כדי להפוך את השפה האנגלית לקלה יותר ללמידה והבנה בעקבות השינויים באורתוגרפיה של השפה.
ב-1864 נשא גייג' לאישה את שרה אתרידג'.
רק אחד מהם, אלי אלכסנדר, הגיע לבגרות, אך התאבד בגיל 39 והותיר אחריו אישה ושני בנים.
רעייתו של גייג', שרה, נפטרה ב-1874 והוא נישא בשנית לקורנליה לנסינג, שנפטרה ב-1901 חשוכת ילדים.
שנים ספורות לאחר מכן הוא נישא בשלישית לפרנסס באלו ולזוג נולד בן אחד.
פרנסס נפטרה ב-1943, 16 שנים לאחר בן זוגה.
ב-1906 הגשים גייג' את העניין שלו משכבר הימים במטאפיזיקה, כאשר רכש נכס בלומלנד שבסן דייגו, בו הוא חי בסופו של דבר את שנותיו האחרונות, ושם הוא הקים בית מחסה תיאוסופי בדרום קליפורניה.
אף על פי שצעדו זה הכה את הציבור האמריקאים בהלם, אלו שהכירו אותו באופן אישי לא הופתעו, שכן קודם לכן למד גייג' ספיריטואליזם ואסטרולוגיה וחזה את מותו של אחיו באמצעות "הבזק של תפיסה על-חושית".
ליימן גייג' נפטר בסן דייגו, קליפורניה ב-26 בינואר 1927 ונטמן בבית הקברות רוזהיל שבשיקגו.
ויליאם לייסי קליי ג'וניור הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הראשון של מדינת מיזורי במשך 20 שנה, במושב שאביו שימש בעצמו חבר בבית הנבחרים במשך 32 שנה.
קליי הוא חבר המפלגה הדמוקרטית.
טרם היבחרו לקונגרס האמריקאי בשנת 2000 שירת בשני בתי בית המחוקקים המדינתי במיזורי.
באוגוסט 2020 הפסיד לקורי בוש את מועמדות מפלגתו לבית הנבחרים וכהונתו נחתמה בראשית ינואר 2021.
לייסי קליי ג'וניור נולד בסנט לואיס שבמיזורי.
כאשר נבחר אביו, ביל קליי, לבית הנבחרים של ארצות הברית, עברה משפחתו אל וושינגטון הבירה.
אמו הייתה קרול אן (לבית ג'ונסון).
בנעוריו למד קליי בבתי ספר ציבוריים בסילבר ספרינג שבמרילנד, וב-1974 נסתיימו לימודיו התיכוניים.
לאחר מכן למד באוניברסיטת מרילנד השוכנת בעיר קולג' פארק, והשלים לימודי תואר ראשון במדע המדינה ועבד בתור .
קליי היה חבר באחוות קפא אלפא סי.
מאוחר יותר החל ללמוד בבית הספר למשפטים של אוניברסיטת הווארד.
במקביל, היה עוזר לשוער של בית הנבחרים ועבד במסעי הבחירות של אביו לקונגרס.
ב-1983 נבחר קליי בבחירות ביניים אל בית הנבחרים של מיזורי וב-1991 נבחר לסנאט המדינתי בג'פרסון סיטי.
בשנת 2000 הודיע ביל קליי על פרישתו מהקונגרס לאחר 32 שנה.
בנו, לייסי, התמודד בבחירות מקדימות מול שני מתמודדים על מועמדות המפלגה הדמוקרטית כדי לרשת את אביו.
לאחר שזכה במועמדות, נבחר בבחירות הכלליות לבית הנבחרים, מטעם המחוז הראשון של מיזורי, מחוז הקונגרס המזוהה באופן מובהק עם המפלגה הדמוקרטית.
מאז נבחר מחדש תשע פעמים נוספות וזכה במועמדות מפלגתו בהפרש ממוצע של 30% מיתר יריביו.
בעשר בחירות כלליות, גרף קליי בממוצע כ-73.5% מקולות הבוחרים.
בשש הקדנציות הראשונות שלו ייצג קליי את שני השלישים הצפוניים של סנט לואיס, ואילו השליש הדרומי היה בשטחי מחוז הקונגרס השלישי של מיזורי, שיוצג בידי ראס קרנהאן, בנם של מל וג'ין קרנהאן.
לאחר שמיזורי איבדה מחוז קונגרס עקב מפקד האוכולוסין ב-2010, התמורות במושביה של מיזורי בקונגרס הביאו לכך שכלל סנט לואיס תיוצג בידי קליי.
ב-2004 היה אחד מ-31 חברי בית הנבחרים שהצביעו בעד אי-ספירת קולותיה של מדינת אוהיו בחבר האלקטורים במסגרת בחירות לנשיאות שהתקיימו באותה השנה.
קליי הצביע נגד חוק החירום לייצוב כלכלת ארצות הברית לשנת 2008. כמו כן, הוא תמך ביוזמת הפדרל ריזרב להנהיג מדיניות באמתלה כי צעד זה יסייע לשיקום כלכלת ארצות הברית לאור המשבר הכלכלי העולמי ב-2008.
ב-2019 היה — לצדו של עמנואל קליוור — אחד משני הנציגים היחידים של מיזורי בקונגרס שהצביעו בעד סעיפי ההדחה של הנשיא דונלד טראמפ.
בפריימריז של בחירות 2018 גבר קליי על קורי בוש ושני מתמודדים נוספים עם 56.7% מהקולות, ובבחירות הכלליות גבר על מועמד המפלגה הרפובליקנית עם קרוב ל-80 אחוזים.
לעומת זאת, בפריימריז שהתקיים ב-2020, הפסיד קליי לבוש כשלו 45% בלבד.
וכהונתו תמה עם התכנסות הקונגרס ה-117 של ארצות הברית, כאשר בוש מחליפה אותו וכך למעשה תמו 52 שנה של כהונת משפחת קליי בבית הנבחרים האמריקאי.
קליי נישא לראשונה לאייבי, ב-1992, לזוג 2 ילדים.
ב-2009 הגיש בקשה לגירושין מבלי ידיעת אשתו וילדיו, שגילו על כך מהתקשורת, הגירושין נכנסו לתוקף ב-2011.
ב-2015 נישא בשנית לפטרישייה, והם מתגוררים בפרבר של העיר סנט לואיס.
ליין פלאק היה שחקן פוקר אמריקאי אשר זכה בשישה צמידי אליפות העולם בפוקר ופעם אחת בסבב הפוקר העולמי ונבחר להיכל התהילה של הפוקר ב-2022.
פלאק החל לשחק פוקר בזמן שעבד בבית קזינו בצעירותו.
הוא נהג ללכת לשחק בבתי קזינו אחרים במקביל לעבודתו, עד שהתפטר כדי לשחק פוקר באופן מקצועי.
הוא היה תלמיד של ג'וני צ'אן וטד פורסט אשר עזרו לו עם המשחק.
כינויו היה "Back to Back Flack", לאחר שזכה בשני טורנירי Legends of Poker באוגוסט 1999. כינוי זה השתרש אף יותר לאחר שזכה בשני צמידי אליפות העולם בפוקר ב-2002 ושוב ב-2003.
בפעם הראשונה שפלאק נכנס לכסף בטורניר אליפות העולם בפוקר, הוא סיים במקום השני לאחר שהפסיד לג'ף רוס ב-1998. שנה לאחר מכן זכה בצמיד אליפות העולם בפוקר הראשון שלו.
בסך הכל פלאק זכה בשישה צמידים, כולם בטקסס הולדם ואומהה הולדם.
פלאק נפטר ב-19 ביולי 2021. ב-2022 נבחר להיכל התהילה של הפוקר.
במהלך הקריירה פלאק זכה בסך של כ-5.1 מיליון דולר מטורנירי פוקר, כשמתוכם כ-2.9 מיליון דולר בסבב אליפות העולם.
ליימן ברדפורד סמית' היה בוטנאי אמריקאי.
ליימן ברדפורד סמית' נולד בעיירה וינצ'סטר שבמסצ'וסטס.
בשנת 1921 הוא החל לימודי בוטניקה באוניברסיטת הרווארד.
בשנת 1928 הוא קיבל תואר שני ובשנת 1930 הוא קיבל ממנה תואר שלישי.
סמית' המשיך באוניברסיטה והיה אוצר של אוסף צמחים שלו עד לשנת 1947.
בשנת 1929 סמית' התחתן ונסיעת הזוג הטרי לאירופה הייתה מלווה בסיורים בוטניים במוזיאונים אירופיים.
תחילה סמית' רצה להתמחות בחקר דשא, אך זה דרש עיסוק רחב במיקרוסקופ.
בעיות רעייה לא אפשרו זאת וסמית' עבר לתחום אחר.
בשנת 1929 הוא לראשונה סייר בברזיל.
בהמשך חקר צמחים של אמריקה הדרומית היה במרכז פעילותו.
הוא חזר לאזור עוד מספר פעמים לצורך הרחבת אוסף צמחים.
סמית' התמחה במיוחד בתחום ברומליים ו-Begoniaceae.
בשנת 1947 סמית' מונה לאוצר של מחלקת בוטניקה של הסמית'סוניאן.
בהיותו בתפקיד הוא מינה את אליס טנג'ריני למאיירת של המכון.
היא איירה מעל ל-1000 סוגי צמחים וקיבלה פרסים על עבודתה.
סמית' כיהן בתפקיד עד לשנת 1974 כאשר פרש לגמלאות.
למרות פרישתו הוא המשיך להיות פעיל בתחום עד פטירתו בשנת 1997.
במהלך הקריירה המקצועית סמית' אסף 16,000 דוגמאות צמחים, פרסם מעל ל-500 מאמרים ותיאר לראשונה מעל ל-200 צמחים.
סוג Lymania נקרא על שמו.
ליימן לואיס למניצר היה גנרל אמריקאי אשר שימש כראש מטה צבא ארצות הברית בין השנים 1959–1960, כיושב ראש המטות המשולבים בין 1960–1962, כיושב ראש הוועדה הצבאית של נאט"ו בין 1961–1962, וכמפקד העליון של בעלות הברית באירופה 1963–1969.
למניצר נולד ב-29 באוגוסט 1899 בהונסדייל שבפנסילבניה.
הוא למד בתיכון בהונסדייל וב-1916 החל ללמוד באקדמיה הצבאית של ארצות הברית (וסט פוינט).
הוא סיים את לימודיו ב-1920 והוצב כלוטננט משנה בקורפוס ארטילריית החופים.
הוא החל ללמוד בבית ספר לארטילריית חופים וסיים את לימודיו שנה לאחר מכן.
הוא שרת ברוד איילנד ובפיליפינים, ובין 1926–1930 היה מדריך בווסט פוינט.
בין 1934–1935 הוא הוצב שוב בפיליפינים, ולאחר מכן למד במכללת הפיקוד והמטה של צבא ארצות הברית עד 1936. לאחר מכן החל ללמוד במכללת המלחמה של ארצות הברית (אותה סיים ב-1940), ובמקביל החל לשמש כמדריך בבית הספר לארטילריית חופים.
ביוני 1942 הוא הועלה לדרגת בריגדיר גנרל ומונה למפקד בריגדת ארטילריית החופים ה-34. לאחר מכן צורף למטהו של דווייט אייזנהאואר, וסייע בתכנון מבצע לפיד והפלישה לסיציליה.
בנובמבר 1944 הוא הועלה לדרגת מייג'ור גנרל.
הוא היה מעורב במגעים שהובילו להסכם שביתת הנשק עם איטליה, ובמבצע זריחה אשר נועד להביא לכניעת הכוחות הגרמניים באיטליה.
עם סיום המלחמה הוא מונה לסגן מפקד המכללה הלאומית למלחמה.
ב-1950 מונה למניצר למפקד הדיוויזיה המוטסת ה-11, וב-7 בנובמבר 1951 הועבר לפקד על הדיוויזיה ה-7 ויחד עמה השתתף במלחמת קוריאה.
באוגוסט 1952 הוא הועלה לדרגת לוטננט גנרל.
במרץ 1955 הוא הועלה לדרגת גנרל ומונה למפקד הארמייה השמינית.
ב-5 ביוני של אותה שנה הוא מונה למושל איי ריוקו ולמפקד פיקוד האו"ם.
הוא החזיק בשני התפקידים עד יולי 1957, אז מונה לסגן ראש מטה צבא ארצות הברית.
ב-1 ביולי 1959 הוא מונה לראש מטה צבא ארצות הברית.
ב-1 באוקטובר 1960 הוא הועבר לתפקיד יושב ראש המטות המשולבים.
בתפקידו זה הוא היה מעורב בתכנון הפלישה למפרץ החזירים ובשנים הראשונות למעורבות ארצות הברית במלחמת וייטנאם.
ביוני 1961 הוא מונה ליושב ראש הוועדה הצבאית של נאט"ו.
בתחילת 1963 הוא מונה למפקד העליון של בעלות הברית באירופה וכיהן בתפקיד עד פרישתו מהצבא ב-1969.
לייני דיני וילסון היא זמרת-יוצרת קאנטרי אמריקאית.
לייני דיני וילסון נולדה ב-19 במאי 1992 בבסקין, לואיזיאנה, עיירה קטנה של 250 איש בלבד.
אביה, בריאן, היה חקלאי, ואמה, מישל, הייתה מורה בבית ספר.
היא גדלה עם אחות, ג'אנה, ופיתחה עניין במוזיקה בגיל צעיר, בהשפעת אמני קאנטרי קלאסיים כמו באק אוונס וגלן קמפבל.
בגיל תשע היא השתתפה בהופעה של הגרנד אול אופרי, מה שעורר את רצונה לעסוק במוזיקה.
אביה של וילסון לימד אותה אקורדים בגיטרה, והיא החלה לכתוב שירים כשהייתה ילדה.
בתיכון, היא צברה ניסיון על ידי התחפשות להאנה מונטנה באירועים שונים, כולל הופעות לילדים חולי סרטן.
לאחר התיכון, וילסון עברה לנאשוויל, טנסי, באוגוסט 2011. בתחילה, היא גרה במעונוע מחוץ לאולפן הקלטות, כשבעל האולפן סייע לה להתקיים.
תקופה זו אופיינה בהופעות קטנות ופיתוח כישורי כתיבת השירים שלה.
אלבומה הראשון, Lainey Wilson, יצא ב-2014 בחברת התקליטים קיופיט, ואחריו יצא אלבומה שני, Tougher, ב-2016 בחברת התקליטים לון צ'יף.
הפרויקטים הללו זכו להאזנות והשמעות והובילו לחתימה על הסכם הוצאה לאור עם סוני/ATV ב-2018 ועל הסכם ניהול באותה שנה.
הקריירה של וילסון קיבלה תפנית משמעותית ב-2018 כאשר חתמה ב-BBR מיוזיק גרופ.
המיני אלבום השלישי שלה, Redneck Hollywood, שיצא ב-2019, סימן את הופעת הבכורה שלה בחברת תקליטים גדולה.
המיני-אלבום זכה לביקורות חיוביות, כשכתיבת השירים שלה וההפקה של ג'יי ג'ויס זכו לשבחים מיוחדים.
החשיפה שלה גדלה עם הכללתה במחזור "Listen Up" לשנת 2019 של רשת CMT האמריקאית וסיבוב ההופעות "2019 CMT Next Women of Country".
השירים שלה הופיעו גם בתוכנית הטלוויזיה "ילוסטון".
סינגל הפריצה שלה, "Things a Man Oughta Know", מהמיני-אלבום, הגיע בסופו של דבר לראש מצעד שירי הקאנטרי האמריקאי.
ב-2021, וילסון הוציאה את Sayin' What I'm Thinkin''', אלבום חברת התקליטים הגדול הראשון שלה, ואחריו את Bell Bottom Country.
אלבומה החמישי, Whirlwind, צפוי לצאת לאור ב-23 באוגוסט 2024.
וילסון מוכרת בזכות מוזיקת הקאנטרי העכשווי שלה, אאוטלאו קאנטרי וקאנטרי פופ.
המוזיקה שלה משקפת לעיתים קרובות את הילדות הקשה והנוגעת ללב שלה.
כישורי הכתיבה והיכולת שלה להתחבר לקהל הפכו אותה לדמות בולטת במוזיקת קאנטרי מודרנית.
במיתולוגיה היוונית, הלֶיימַקִידוֹת הן תת-סוג של נימפות של שדות וכרי דשא..
בעולם הפנטזיה של משחק התפקידים "Elysium" מתוארות הליימקידות כשולטות בעשבים וירקות של השדות, בזמן שהליימוניאדות אחראיות על הפריחה.
הם בדרך כלל חיים באותם המקומות ומתחתנים אלו עם אלו, כך שילדיהם מסוגלים לשלוט בעשבים, בירקות, ובפריחה.
הוא נולד בקולצ'סטר, קונטיקט, למשפחה פוליטית בולטת, טראמבל למד משפטים בגרינוויל, ג'ורג'יה, לפני שעבר לאילינוי כדי להקים משרד עריכת דין ולהיכנס לפוליטיקה.
הוא כיהן כמזכיר המדינה של אילינוי מ-1841 עד 1843 וכשופט של בית המשפט העליון של אילינוי מ-1848 עד 1853. כעורך דין, טראמבל טען בהצלחה בתיק Jarrot v.
Jarrot, אשר אסר בפועל על עבדות במדינה.
בשנת 1855, טראמבול נבחר לסנאט כבחירה של הפלג נגד העבדות של בית המחוקקים של אילינוי, והביס את אברהם לינקולן.
לינקולן תמך בטראמבל בבחירות; השניים הפכו במהרה לחברים מובילים במפלגה הרפובליקנית החדשה.
לאחר מלחמת האזרחים האמריקנית, טראמבל היה רפובליקני מתון מוביל, שהעדיף הן זכויות אזרח לעבדים משוחררים והן פיוס עם הדרום.
במשפט ההדחה של הנשיא אנדרו ג'ונסון ב-1868, הצביע טראמבל בעד זיכוי ג'ונסון למרות לחץ כבד מצד סנאטורים רפובליקנים אחרים.
הוא נפרד מהרפובליקנים ב-1870 והיה מועמד לנשיאות בוועידה הרפובליקנית הליברלית ב-1872. לאחר שחזר למפלגה הדמוקרטית, עזב טראמבל את הסנאט ב-1873 כדי להקים משרד משפטי בשיקגו.
לפני מותו ב-1896, הוא הפך לחבר במפלגה הפופוליסטית וייצג את יוג'ין ו.
דבס בפני בית המשפט העליון של ארצות הברית.
לימן טראמבל נולד בקולצ'סטר, קונטיקט ב-12 באוקטובר 1813, למשפחה הפוליטית המובילה של קונטיקט, שכללה שלושה מושלים והגיעה למושבת מפרץ מסצ'וסטס מניוקאסל על טיין ב-1639. אביו, בנג'מין טראמבל הבן, היה עורך דין, חקלאי, נציג המדינה, ובנו של ההיסטוריון בנג'מין טראמבל.
אמו, אליזבת מת'ר, הייתה בת למשפחת מת'ר של אנשי דת בולטים בניו אינגלנד בקונגרציונל, כולל אינקריס מת'ר וקוטון מת'ר.
לימן היה השביעי מבין אחד עשר ילדים, שמונה מהם שרדו עד לבגרות.
טראמבל למד באקדמיית בייקון בקולצ'סטר, שם למד קורס מסורתי במתמטיקה, לטינית ויוונית.
כשמלאו לו שמונה עשרה, הוא החל ללמד בפורטלנד, קונטיקט; ניו ג'רזי וקולצ'סטר.
ב-1833 הוא נסע למחוז פייק, ג'ורג'יה, בתקווה להיות מורה שם.
מאחר שלא מצא תפקיד זמין, הוא המשיך לגרינוויל, שם התקבל לעבודה כמנהל האקדמיה של גרינוויל.
טראמבל נשאר בגרינוויל במשך שלוש שנים, שם למד משפטים במשרדיו של היירם ב.
בשנת 1837, הוא עבר לבלוויל, אילינוי, שם החל עיסוק משפטי במשרדו של ג'ון ריינולדס, מושל אילינוי לשעבר.
בזמן שהתגורר בבלוויל בנובמבר 1837, נודע לטראמבל נודע על רציחתו של אלייז'ה פ.
לאבג'וי, תומך בביטול העבדות ומוציא לאור של עיתונים, באלטון הסמוכה.
במכתב לאביו, חזה טראמבל הצעיר, "מותו של [לאבג'וי] והאופן שבו הוא נהרג יגרמו לאלפי פעולות לביטול העבדות, והרבה יותר ממה שכתביו היו יוצרים לו היה מפרסם את מאמרו מאה שנים...
עד כמה שאני מתנגד לשחרור המיידי של העבדים ולדוקטרינת הביטול, בכל זאת אני מתנגד יותר לאלימות וזעם של האספסוף, ולו הייתי באלטון, הייתי צועד בעליזות להצלתו של מר לאבג'וי ורכושו".
בשנת 1840, טראמבל נבחר ממחוז סנט קלייר לבית הנבחרים של אילינוי כחבר במפלגה הדמוקרטית.
הוא כיהן רק לזמן קצר בבית, שם עמיתיו כללו את אברהם לינקולן ואת עמיתו לעתיד בסנאט ויליאם אלכסנדר ריצ'רדסון.
דאגלס התפטר מתפקידו כמזכיר המדינה של אילינוי כדי להיות חבר בבית המשפט העליון של אילינוי, והמושל תומאס קרלין מינה את טראמבל לרשת את מקומו.
טראמבל נשאר מזכיר המדינה במשך שנתיים, והקדיש את רוב זמנו לעיסוקו המשפטי בעוד אחיו בנג'מין דאג לתפקידיו השגרתיים של המשרד.
ב-1843 ביקש המושל תומאס פורד את התפטרותו של טראמבל לאחר שביקר את עמדתו של פורד בבנק המדינתי של אילינוי.
ב-1842, הבנק השעה את התשלומים לאחר שערך השטרות שלו ירד לחמישים סנט לדולר, וטראמבל חשב שהמאמצים החוזרים ונשנים להכשיר את ההשעיה היו חסרי תועלת ומבישים.
במקום זאת, ובניגוד למדיניות המוצהרת של פורד, קרא טראמבל לפירוק מיידי של הבנק.
התפטרותו חילקה את המפלגה הדמוקרטית של אילינוי, כאשר סיעת טראמבל כללה את וירג'יל היקוקס, סמואל ה.
טריט, אבנעזר פק ומייסון בריימן.
לאחר מכן חזר טראמבל לבלוויל כדי לעסוק בעריכת דין ולהתחתן עם ג'וליה ג'יין, בתו של רופא וחברה של מרי טוד לינקולן.
במשרד עריכת הדין הפרטי שלו, טראמבל זכה בניצחון גדול למען מטרת ביטול העבדות.
בשנת 1842, טראמבל וגוסטב קורנר טענו את המקרה של שרה בורדרס, אישה המוחזקת על פי חוק ההסכם של המדינה במחוז רנדולף, בפני בית המשפט העליון של המדינה.
טראמבל וקורנר טענו שעבדות נאסרה במדינה מאז פקודת צפון-מערב משנת 1787. הם הפסידו בערעור שלהם, אך זמן קצר לאחר מכן, טראמבל טען בערעור עבור התובע ב- Jarrot v.
Jarrot, שבו אדם משועבד, ג'וזף ג'רוט, תבע שכר בטענה שהוא הוחזק בעבדות בניגוד לחוקי אילינוי.
במקרה זה, בית המשפט העליון קיבל את טענתו של טראמבל לפיה לא ניתן להחזיק אדם כעבד במדינת אילינוי.
החלטת ג'רוט, שביטלה דה פקטו את העבדות במדינה, קבעה את טראמבל כפרקליט הביטול המוביל במדינה.
בפברואר 1846, טראמבל היה מועמד למשרת מושל אילינוי בוועידת המדינה הדמוקרטית.
בהצבעה הראשונה, הוא קיבל את מרב הקולות אך לא היה רוב, והמועמדות ניתנה לאוגוסטוס פרנץ'.
טראמבל ייחס את תבוסתו למושל פורד, שהעדיף את ג'ון קלהון משיקגו.
בהצבעה השנייה הצביעו נציגיו של קלהון בעד פרנץ' כדי להביס את טראמבל.
במקום זאת, טראמבל היה מועמד לחבר בית הנבחרים, אך הוא הפסיד בבחירות הכלליות.
בשנת 1848, הוא נבחר לבית המשפט העליון של אילינוי, וכיהן עד 1853. ב-1852 הוא נבחר מחדש ללא יריב שהתמודד נגדו.
לאחר העברת חוק קנזס-נברסקה בשנת 1854, טראמבל, גוסטב קורנר (כעת סגן המושל), ודמוקרטים אחרים נגד העבדות החלו לארגן מתמודדים נגד נברסקה במחוז הקונגרס ה-8. המחוז, שהיה הדמוקרטי ביותר במדינה, היה ממוקם באזור דרום המרכז ובמרכזו מחוז סנט קלייר.
למרות שהאזור היה היסטורית אזור מחזיק עבדים, מספר רב של מהגרים גרמנים בעקבות המהפכות הכושלות של 1848 התיישבו במחוז סנט קלייר.
על רקע הכאוטי של הדיון בקנזס-נברסקה, לא המפלגה הדמוקרטית ולא המפלגה הוויגית הציעו מועמדויות רשמיות.
טראמבל התמודד בתור דמוקרט אנטי נברסקה, והביס את פיליפ ב.
הבחירות של 1854 באילינוי היו תבוסה מוחצת עבור תומכי חוק קנזס-נברסקה והסנאטור סטיבן א.
עם רוב עצום בבית המחוקקים של המדינה, אנשי נגד נברסקה הוצבו לבחור סנאטור חדש שיחליף את ג'יימס שילדס, שתקופת כהונתו פגה ב-1855. אברהם לינקולן, מבקר מתון נלהב של דאגלס והחוק, היה מועמד ראשוני למושב.
בנאום ב-16 באוקטובר 1854, לינקולן נשא תיק מוסרי, משפטי, כלכלי והיסטורי נגד העבדות שזיכה אותו בתמיכתם של חברים רבים נגד העבדות בבית המחוקקים הקרוב של אילינוי, כולל אוון לאבג'וי וג'ון א.
הסנאט היה אמור להיות מורכב מתשעה ויגים, שלושה עשר דמוקרטים רגילים ושלושה דמוקרטים אנטי-נברסקה בעלי ברית עם טראמבל.
הבית הורכב מארבעים ושישה גברים נגד נברסקה ועשרים ושמונה דמוקרטים.
הבחירות התנהלו בתחילה בין שילדס, לינקולן וטראמבל.
בהצבעה הראשונה קיבל טראמבל חמישה קולות בלבד.
לאחר ההצבעה השישית, הדמוקרטים החליפו את שילדס במושל ג'ואל אולדריץ' מטסון, שלא תמך באופן פעיל בהצעת החוק של נברסקה.